„DÖNTÉSHOZÓK ÉS IPAROSOK ESZMECSERÉJE”, ÉS A HAJDÚ-BIHAR MEGYEI MÉRNÖKI KAMARA HÍRKÖZLÉSI SZAKCSOPORT TOVÁBBKÉPZÉSE

* február 28, 2020
* Írta: [BPMK](https://www.bpmk.hu/index.php/component/k2/itemlist/user/946-bpmk)

[](https://www.bpmk.hu/media/k2/items/cache/884076e32a85fde4d5ab4fe1dc1af0d4_XL.jpg)

A hírközlési szakma egyik évről évre várt eseménye a Hajdú-Bihar Megyei Mérnöki Kamara és a Nemzeti Média- és Hírközlési Hatóság közös szervezésében megrendezésre kerülő Döntéshozók és Iparosok eszmecseréje, amelyre idén február 7-én került sor.

A címet, döntéshozók és iparosok eszmecseréje, a Hírközlési és Informatikai Tagozat örökös tiszteletbeli elnöke *Csapó Attila* adta még évekkel ezelőtt, de nem is fejezhetné ki jobban más az esemény tartalmát, a döntéshozók képviselői tartanak előadásokat az iparosoknak, és az Iparosok vetik fel gondolataikat a döntéshozóknak.

A továbbképzésen mintegy 140 fő vett részt, ami a hírközlési továbbképzéseknél az egyik legnagyobb létszámú összejövetel.

Az eszmecserét és a továbbképzést *Petruska István* szakcsoport vezető, főszervező és *Németh József,* a hatóságai iroda vezetője nyitotta meg.

Az előadások sorát *dr. Rajnai Judit* NMHH engedélyezi osztály vezetője kezdte meg aktualitások az építményengedélyezésben című bemutatójával, majd *dr. Karl Károly* folytatta az Eu Kódex építésügy vonatkozásairól szóló értekezésével. A vezetők után az építésfelügyeletről szóló előadás következett, majd a szekciót a hatóság térinformatikai programjának híreiről szóló előadás zárta.

*Kassai Ferenc*, a Budapesti és Pest Megyei Mérnöki Kamara elnöke, a Magyar Mérnöki Kamara alelnöke tartott előadást az infókommunikáció kiemelt jelentőségéről, majd Rácz József Tagozati elnök ismertette az elmúlt évben elvégzett feladatokat és a tagozat által kitűzött célokat.

*Buzás Zoltán*, a Békés Megyei Mérnöki Kamara elnöke, tagozatunk elnökségi tagja a tervezői munka megbecsüléséről tartott elemző előadást, a tervező, mint az építési folyamat résztvevője címmel „a tervezési szerződés, tervezési díjak, fizetési morál, javaslat jogszabály módosításra” témakörökben.

A délután *Bancsics Ferenc*, a Nemzeti Infokommunikációs Szolgáltató Zrt. vezérigazgatója tájékoztatta a jelenlévőket a nemzeti hálózatos stratégiáról a tervezett irányokról, majd Mórucz Norbert, -Ipar-, Tudományos-, Innovációs és Technológiai Parkok Egyesület elnöke az Infókommunikáció (ICT) a tudományos és technológiai parkokban című előadásában vetítette előre a fejlesztési lehetőségeket. Ezek után *dr. Huszty Gábor,* az ENTEL Kft. vezetője tekintette át a hallgatósággal az 5G és FTTx , fix és mobilhálózatok konvergenciáját.

Az iparosok részt *Kovács Róbert*, a Magyar Telekom Nyrt. igazgatójának a hírközlési cég jövőképének felvillantása zárta. A szakmai napon az ágazatban tevékenykedő forgalmazók is tartottak előadásokat, így az Emtelle Telecom mutatta be újfajta csövezési kábelezési technológiáit, a Partner Cable Kft. a legújabb optikai szálat, az Exim Kábel Kft. a hírközlési építéseknél használt anyagokat, míg az Elsinco Kft. új GPON mérési eljárásokat és az ehhez szükséges műszereket mutatta be.

A nap végén a Debreceni Arany Bika szálló éttermében közös vacsora mellett vitattuk meg a nap eseményeit.

Ezúton is szeretnénk köszönetet mondani Petruska Istvánnak, Németh Józsefnek és *Makszin Istvánnak* a szakmai nap sikeres lebonyolításáért. Az előadók hozzájárulásával, az előadások anyagát pdf formátumban a Hírközlési és Informatikai Tagozat honlapján <https://hit.mmk.hu/hirek/hirek/debrecen20200207> url alatt hozzáférhetővé tettük.

Közzétéve: <https://www.bpmk.hu/index.php/component/k2/item/1113-donteshozok-es-iparosok-eszmecsereje-es-a-hajdu-bihar-megyei-mernoki-kamara-hirkozlesi-szakcsoport-tovabbkepzese> 2020.02.28